ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΡΟΔΟΠΗΣ **Κομοτηνή, 9 Νοεμβρίου 2023**

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail:grtypoukomotinis@gmail.com

**ΔΕΛΤΙΟ ΤΥΠΟΥ**

#### **Εκδήλωση για την Παγκόσμια Ημέρα Εξάλειψης της Βίας κατά των Γυναικών**

Ο Ξενώνας Φιλοξενίας Κακοποιημένων Γυναικών του Δήμου Κομοτηνής, με αφορμή την Παγκόσμια Ημέρα Εξάλειψης της Βίας κατά των Γυναικών, σας προσκαλεί στην θεατρική παράσταση του «Από Κοινού Θέατρο» ***Η μικρή λέξη αγάπη***, του **Αύγουστου Κορτώ**, σε διασκευή και σκηνοθεσία **Νάντιας Δαλκυριάδου**, με την **Αγγελική Ξένου** και τη **Βασιλική Κούλη**, την **Τρίτη 21 Νοεμβρίου 2023 και ώρα 21:00**, στο κινηματοθέατρο ΡΕΞ.

Το έργο βασίζεται στο ομώνυμο μυθιστόρημα του Αύγουστου Κορτώ που κυκλοφορεί από τις εκδόσεις Πατάκη και θίγει το ευαίσθητο και επίκαιρο θέμα της έμφυλης και οικογενειακής βίας.

**Λίγα λόγια για την παράσταση**

*Η Μάντια, το κορίτσι από το Τυφλό Νερό, έμαθε τι θα πει βία από πρώτο χέρι. Μέσα στην οικογένεια, από το χέρι του πατέρα. Έφτασε η ώρα που το έσκασε από τον βασανιστή της για μια καλύτερη ζωή, αλλά την περίμενε ένας νέος κύκλος βίας….. πίσω από έναν έρωτα, καλά κρυμμένος, ένας νέος βασανιστής. Ένας νέος κύκλος βίας, πιο επώδυνος.*

*Άραγε…..*

Πόσο κοστίζει να είσαι γυναίκα;

Πόσο κοστίζει η ζωή;

Μεταξύ ζωής και θανάτου, ένα κορίτσι ακροβατεί και μας λέει την ιστορία του

Γι’ αυτή, ***τη μικρή λέξη αγάπη***

**Συντελεστές:**

Συγγραφέας: Αύγουστος Κορτώ

Διασκευή - Σκηνοθεσία: Νάντια Δαλκυριάδου

Ερμηνεία: Αγγελική Ξένου, Βασιλική Κούλη

Μουσική: Οδυσσέας Γκάλλιος

Σκηνικά - κοστούμια: Έλλη Εμπεδοκλή

Κίνηση: Μαρίνα Μαυρογένη

Φωτισμοί: Γιώργος Ζιώγαλας

Βοηθός Σκηνοθέτη: Μαρία Απατσίδου

Φωτογραφίες: Κώστας και Σοφία Ραυτοπούλου

Σχεδιασμός αφίσας: Κωνσταντίνος Καραγάνης

Υπεύθυνοι επικοινωνίας: Μαριάννα Παπάκη, Νώντας Δουζίνας (ContAct)

Παραγωγή: Από Κοινού Θέατρο

**Σε συνεργασία με την ΔΚΕ ΔΗ.ΠΕ.ΘΕ Κομοτηνής**

**Διανομή δελτίων δωρεάν εισόδου στο Βιβλιοχαροπωλείο Δημοκρίτειο**